Document ID: 31985R1979

*****
ΚΑΝΟΝΙΣΜΟΣ (ΕΟΚ) αριθ. 1979/85 ΤΟΥ ΣΥΜΒΟΥΛΙΟΥ
της 16ης Ιουλίου 1985
για την τροποποίηση του κανονισμού (ΕΟΚ) αριθ. 1603/83 για ειδικά μέτρα διαθέσεως της σταφίδας και των ξηρών σύκων που κατέχονται από οργανισμούς αποθεματοποιήσεως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι ο κανονισμός (ΕΟΚ) αριθ. 1603/83 (3), όπως τροποποιήθηκε από τον κανονισμό (ΕΟΚ) αριθ. 3489/84 (4), καθορίζει ειδικά μέτρα για τη διάθεση των σταφίδων και των ξηρών σύκων των εσοδειών 1981 και 1982 που κατέχονται από οργανισμούς αποθεματοποιήσεως·
ότι ορισμένες ποσότητες σταφίδας και ξηρών σύκων από την εσοδεία του 1983, οι οποίες αγοράσθηκαν από οργανισμούς αποθεματοποιήσεως σύμφωνα με τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 για τους γενικούς κανόνες του συστήματος ενισχύσεως στην παραγωγή για τις σταφίδες και τα ξηρά σύκα (5), όπως τροποποιήθηκε τελευταία από τον κανονισμό (ΕΟΚ) αριθ. 2057/84 (6), είναι ακόμη σε αποθεματοποίηση· ότι ενδεχόμενες πωλήσεις αυτών των προϊόντων για ανθρώπινη διατροφή μπορούν να γίνουν μόνο σε τιμές οι οποίες θέτουν σε κίνδυνο την ισορροπία της αγοράς· ότι τα προϊόντα αυτά πρέπει να πωληθούν για τις ειδικές χρήσεις που αναφέρονται στον κανονισμό (ΕΟΚ) αριθ. 1603/83· ότι για το σκοπό αυτό θα πρέπει να τροποποιηθεί ο τελευταίος αυτός κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 πρώτο εδάφιο του κανονισμού (ΕΟΚ) αριθ. 1603/83, η φράση «από τις εσοδείες 1981 και 1982» αντικαθίσταται από τη φράση «από τις εσοδείες 1981, 1982 και 1983».
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουλίου 1985.

Labels: 3
17
19